Audronė Nugaraitė

Audronė Nugaraitė  – žurnalistė, VDU profesorė.

Biografija 
1973 m. baigė Vilniaus A. Vienuolio vidurinę mokyklą, 1978 m. – VU Istorijos fakulteto žurnalistikos specialybę. Nuo 1981 m. iki 1984 m. studijavo Vilniaus universiteto aspirantūroje. 1993 m. pirmoji Lietuvoje apgynė informacijos mokslų srities disertaciją Lietuvos žinybinės spaudos tema, socialinių mokslų daktarė.

Stažavosi užsienyje – Fredrikstato žurnalistikos institutas, 1993 m. (Norvegija); JAV Misurio universitetas, žurnalistikos mokykla (1995); Didžioji Britanija, Lesterio universitetas, TEMPUS, (1996 m.); JAV Vašingtonas, „Voice of America“ (1997 m.); Didžioji Britanija, Londonas, Peter Hyde communication management consulting company, (1997 m.); Olandija, Amsterdamo universitetas, TEMPUS (1998 m.); Švedija Kungalev and Latvija, Venstspils. JAV organizuota vasaros stovykla „PR teaching“(1999); Belgija, Briuselis, Europos vizituotojo programa (2001 m.); Kanada, Tarptautinė bendradarbiavimo programa (2004 m.);
JAV, Lyderių programa (2004 m.).

Nuo 1978 m. iki 1980 m. VU laikraščio „Tarybinis studentas“ redaktorė, nuo 1989 m. iki 1997 m. laikraščio „Mokslo Lietuva“ korespondentė, redaktorių kolegijos narė, nuo 1988 m. VU Istorijos fakulteto prodekanė. Nuo 1984 m. Spaudos žurnalistikos katedros, nuo 1991 m. VU Žurnalistikos instituto dėstytoja, nuo 1994 m. docentė, 1995 m savaitraščio „Bendrovės žinios“ vyriausioji redaktorė nuo 1997 iki 2006 m. VU Žurnalistikos instituto direktorė. 2006–2011 m. VU docentė. 2009–2010 m. LR Prezidentės vyriausioji patarėja, grupės vadovė. Nuo 2011 metų VDU docentė. Nuo 2015 m. VDU profesorė.

Paskelbė publikacijų Lietuvos ir užsienio spaudoje, taip pat mokymo ir metodinių darbų. VU žurnalistikos specialybės studentams dėstė žurnalistikos teorijos, ryšių su visuomene disciplinas, profesinę etiką, rizikos komunikaciją, vėliau – pilietinės žurnalistikos kursą, diplomatinę žurnalistiką, bendravimą su žiniasklaida. VDU dėsto viešosios komunikacijos politiką, integruotas ryšių su visuomene komunikacijas, politikos komunikaciją, medijų ekonomiką, žurnalistikos teorijas ir praktiką. Mokslinių interesų sritys – medijų sklaida ir koncentracija, ryšių su visuomene  teorija ir praktika.

Dalyvauja tarptautiniuose projektuose. Buvo ir /ar yra Gži internetinio portalo, siekiančio aukštesnių žurnalistinės etikos standartų, draugijos narė; Policijos departamento prie VRM Tarnybinės etikos komisijos narė, Lietuvos ryšių su visuomene sąjungos narė – steigėja;  ŽLEK narė, Spaudos, radijo ir televizijos fondo tarybos narė; Lietuvos žurnalistų sąjungos narė; Nacionalinės žurnalistų kūrėjų asociacijos narė;  Europos ryšių su visuomene mokymo ir tyrimo asociacijos (EUPRERA) narė; VDU studijų programų komitetų narė; Lietuvos reklamos biuro Arbitražo narė; LŽS almanacho „Žurnalistika“ redkolegijos pirmininkė, narė; žurnalo „Informacijos mokslai“ redkolegijos narė; VDU žurnalo „Agora“ redkolegijos narė; Tarptautinės žurnalistų federacijos narė; Lietuvos socialinių inovacijų klasterio valdybos narė; Lietuvos radijo ir televizijos komisijos narė; Lietuvos valstybinio Mokslo ir studijų fondo ekspertė; Lietuvos kultūros tarybos,  Lietuvos mokslo tarybos (LMT),  Lietuvos studijų kokybės vertinimo centro (SKVC) ekspertė;

Šaltiniai 

Lietuvos pedagogai
Lietuvos redaktoriai